**KAVERIKOULU PIHKAINMÄEN KOULUSSA LUKUVUONNA 2018-2019**

**Toiminnan periaatteet:**

• Oppilailla on kotiryhmät: esikoulu, 1. lk ja 2. lk.

• Henkilökuntaresurssia (opettajat, laaja-alainen erityisopettaja ja koulunkäynninohjaajat) sekä tiloja (luokkatilat, sali ja piha) käytetään monipuolisesti.

• Oppilaat opiskelevat vaihtelevissa ryhmissä (kotiryhmä, 1.-2. lk yhdysopetus, pienryhmät).

• Torstaisin pidetään esi- ja alkuopetuksen yhteinen pajapäivä.

• Oppilaiden kotiryhmä vaihtuu, jos he tarvitsevat lisävuoden.

**Rakenteet, resurssit ja vastuut:**

• KAVERIKOULU-opetusta toteutetaan soveltaen koko esi- ja alkuopetuksessa.

• Toteuttavana tiiminä on esikoulun opettaja, 2 luokanopettajaa, laaja-alainen erityisopettaja ja koulunkäynninohjaajat.

• Esikoululaiset opiskelevat pääasiassa omassa kotiryhmässä.

• 1.-2. luokkien lukujärjestykset ovat yhteneväiset ja opetus toteutetaan vaihtelevissa ryhmissä (yhdysluokkaopetuksena tai pienryhmissä).

• Torstaisin pidetään koko KAVERIKOULU-ryhmän pajapäivä, jossa työskennellään pistetyöskentelynä kiinteissä pienryhmissä. Pajapäivien sisällöt voivat liittyä myös monialaisiin kokonaisuuksiin.

• Tiimin yhteissuunnittelu pidetään keskiviikkoisin klo 13.00-14.00.

• Kummioppilaita (4. , 5. ja 6.lk) osallistetaan mahdollisuuksien mukaan.

• Tavoitteiden asettelu ja arviointi sekä yhteistyö huoltajien kanssa on kotiryhmän luokanopettajan ja esiopettajan sekä laaja-alaisen erityisopettajan vastuulla.

**Oppimisympäristöt ja työtavat:**

• Esikoulussa työskentely tapahtuu pajoissa kaikkina koulupäivinä. Oppimisympäristöt on jaettu oppisisältöjen mukaan (esim. matematiikka, äidinkieli ja kädentaidot). Leikki on tärkeä osa esikoululaisen päivää.

• 1.-2. luokkien toiminta on pyritty järjestämään samanaikaisopetuksena. Tutkin ja toimin ympäristössäni-, Ilmaisun monet muodot- sekä Minä ja meidän yhteisömme- kokonaisuuksissa toiminta on yhdistetty viikoittain. Tarvittaessa kaikissa oppiaineissa ryhmiä muodostetaan joustavasti käsiteltävän aiheen ja oppilaan taitotason mukaisesti.

• Pajapäivänä (torstai) kaikki alkuluokkien oppilaat (44 opp.) toimivat toiminnallisesti pienryhmissä (8 kpl 5- 6 opp. ryhmiä). Pistetyöskentelyn sisällöt ovat kaikkien KAVERIKOULU-opetussuunnitelman oppimiskokonaisuuksien sisällöistä sekä koulumme monialaisista kokonaisuuksista.

• Työskentelytavat kaikissa ryhmissä ovat toiminnallisia ja oppilasta aktivoivia. Opittavia asioita tarkastellaan kokonaisuuksina ja niitä käsitellään useiden oppiaineiden kautta.

**Tavoitteet ja arviointi:**

• Tornimallia käytetään 1.-2. luokilla lukuvuoden aikana äidinkielessä ja matematiikassa. Lisäksi arvioinnissa käytetään Kuopion koulujen oppimiskeskustelulomaketta.

• Esikoululaiset aloittavat Torni-mallin tarkastelun keväällä lukemisen osalta.

• Lukuvuoden työn suunnittelu toteutetaan oppimiskokonaisuuksien pohjalta.